CELEX: C2006/048/78
Language: et
Date: 2006-02-25 00:00:00
Title: Kohtuasi T-445/05:  19. detsembril 2005  esitatud hagi — Associazione italiana del risparmio gestito ja Fineco Asset Management S.p.A. versus Euroopa Ühenduste Komisjon

25.2.2006   
            
            
               ET
            
            
               Euroopa Liidu Teataja
            
            
               C 48/41
            
         19. detsembril 2005 esitatud hagi — Associazione italiana del risparmio gestito ja Fineco Asset Management S.p.A. versus Euroopa Ühenduste Komisjon
   (Kohtuasi T-445/05)
   (2006/C 48/78)
   Kohtumenetluse keel: itaalia
   Pooled
   
      Hagejad: Associazione italiana del risparmio gestito ja Fineco Asset Management S.p.A. (Itaalia) (esindajad: avvocatto Gabriele Escalar, avvocatto Giuseppe Maria Cipolla)
   
      Kostja: Euroopa Ühenduste Komisjon
   Hagejate nõuded
   
               —
            
            
               Tühistada komisjoni 6. septembri 2005. aasta otsus K(2005)3302, mis lõpetas menetluse C-19/2004 (endine NN 163/03).
            
         
               —
            
            
               mõista kohtukulud välja kostjalt.
            
         Väited ja peamised argumendid
   Käesolev asi puudutab sama otsust, mis vaidlustati kohtuasjas T-424/05: Itaalia Vabariik v. komisjon (1).
   Oma nõuete toetuseks märgivad hagejad järgmist:
   
               —
            
            
               vaidlustatud otsuse laad on ebapiisav ja ebajärjekindel, kuna see puudutab esitekst majanduslikku eelist, mis on selektiivne, niivõrd kuivõrd selle sõnastusest ei selgu, milline on kõnealuse maksumeetmega antud majanduslik eelis ja kellele see eelis on antud. Teiseks on nimetatud otsuse põhjendused ebapiisavad selles osas, mis puudutab liikmesriikide vahelist kaubandust mõjutada võiva konkurentsimoonutuse olemasolu.
            
         
               —
            
            
               rikutud on EÜ artikli 87 lõiget 1, kuna riigiabiga ei ole tegu maksuvähenduse puhul, mis on antud vabalt kaubeldavatesse väärtpaberitesse kollektiivse investeeringuga tegelevale, väikese ja keskmise kapitalisatsiooniga ühingute aktsiatele keskendunud äriühingu tulule. Sellega seoses kinnitatakse, et kõnealune maksuvähendus on kõigile aktsionäridele, mitte aga üksnes selektiivselt äriühingute juhtidele antav majanduslik eelis. Tegelikult võib iga Itaalia või ühenduse varahaldusühing (società di gestione del risparmio, SGR) hallata vabalt kaubeldavatesse väärtpaberitesse kollektiivse investeeringuga tegelevat, väikese ja keskmise kapitalisatsiooniga ühingute aktsiatele keskendunud äriühingut ning iga Itaalia või ühenduse SICAV ühing (avatud investeerimisfond) võib tegutseda vabalt kaubeldavatesse väärtpaberitesse kollektiivsele investeeringule spetsialiseerunud SICAV ühinguna. Lisaks, isegi kui asjaomased meetmed annaksid majandusliku eelise, vabalt kaubeldavatesse väärtpaberitesse kollektiivse investeeringuga tegelevale äriühingule, ei oleks siiski tegu riigiabiga, kuna investeerimisfondid koosnevad ilma iseseisva vastutusega varast, millel puuduvad oma juhtorganid ja mis ei taotle majanduslikke eesmärke ja seetõttu ei ole neil kontrolliorganeid. Lõpuks ei kujuta asjaomased maksumeetmed selektiivselt väikese ja keskmise kapitalisatsiooniga ühingutele mõeldud majanduslikke eeliseid.
            
         Teise võimalusena väidab hageja, et:
   
               —
            
            
               asjaomased maksumeetmed tuleb lugeda ühisturuga kokkusobivaks EÜ artikli 87 lõike 2 punkti a alusel ja
            
         
               —
            
            
               vaidlustatud otsus rikub nõukogu 22. märtsi 1999. aasta määrust nr 659/1999, kuna seal määratakse tagasinõudmine äriühingute vormis investeerimisfondidelt ning “lepingulisi” investeerimisfonde haldavatelt äriühingutelt.
            
         
      (1)  Euroopa Liidu teatajas veel avaldamata.